Kolej Vokasional Melaka Tengah

Sekolah Menengah Teknik Melaka Tengah ialah sebuah sekolah menengah yang terletak di Bukit Katil, Melaka, Malaysia. Diasaskan pada tahun 1984, ia adalah salah sebuah sekolah aliran teknik dan vokasional yang menawarkan beberapa kursus kepada pelajar tingkatan 4 dan 5. Namun mulai tahun 2011 ia telah ditukarkan sepenuhnya menjadi sekolah aliran vokasional. Kini ia dikenali sebagai Kolej Vokasional Melaka Tengah, Bukit Katil, Melaka.

Sejarah

Sekolah Menengah Teknik Melaka Tengah sebelum ini dikenali sebagai Sekolah Menengah Vokasional Melaka Tengah. Sekolah ini dibina pada Januari 1984 di atas sebidang tanah yang keluasannya ialah 15.46 hektar melalui pinjaman dari Bank Pembangunan Asian. Projek ini menelan kos sebanyak RM32 juta di mana RM24 juta disalurkan untuk pembinaan bangunan dan infrastruktur dan yang selebihnya digunakan untuk membeli kelengkapan dan perkakasan sekolah. Projek ini telah berjaya disiapkan pada bulan Disember 1985 dan pengambilan pelajar bagi sesi pertama sekolah untuk jurusan vokasional telah diadakan pada 20 April 1986.

Sejak pembukaan sekolah ini, banyak perubahan telah berlaku. Pada tahun 1988, Sijil Pelajaran Vokasional Malaysia (SPVM) telah digantikan dengan Sijil Pelajaran Malaysia Vokasional (SPMV). Perubahan ini telah memberi peluang kepada pelajar vokasional untuk melanjutkan pelajaran mereka ke tahap yang lebih tinggi seperti Politeknik. Dalam tahun yang sama, kursus sijil asas kemahiran juga diperkenalkan bertujuan untuk melengkapkan pelajar vokasional dengan kemahiran yang sewajarnya untuk memenuhi permintaan pasaran industri.

Pada tarikh 1hb Disember 1995, Sekolah Menengah Vokasional ini secara rasminya telah dinaiktaraf menjadi Sekolah Menengah Teknik dengan menawarkan aliran baru iaitu teknik dan masih mengekalkan aliran vokasionalnya. Semenjak penukaran ini, kursus sijil asas kemahiran tidak lagi ditawarkan kepada pelajar baru sesi-sesi seterusnya.

Kini, Sekolah Menengah Teknik Melaka Tengah mempunyai seramai 800 orang pelajar yang sedang mengikuti pelbagai kursus aliran teknik dan vokasional, manakala staf akademiknya telah menjangkau seramai 100 orang. Selain daripada pencapaian keputusan yang cemerlang dalam Sijil Pelajaran Malaysia, sekolah ini juga melibatkan diri secara aktif dalam kegiatan ko-kurikulum sehingga pelajarnya dipilih untuk mewakili daerah, negeri dan kebangsaan dalam acara-acara yang dianjurkan.

Falsafah

Menyediakan pendidikan yang terbaik kepada semua pelajar bagi menghasilkan
kecemerlangan kurikulum, kokurikulum dan sahsiah.
Membentuk insan berkemahiran yang mampu menghadapi cabaran globalisasi.
Melayani setiap pelanggan sekolah.

Visi

Sekolah Menengah Vokasional Melaka Tengah Cemerlang 2010

Misi

Warga Sekolah Menengah Vokasional Melaka Tengah untuk :-

 Menyediakan pendidikan yang terbaik kepada semua pelajar bagi menghasilkan kecemerlangan kurikulum, kokurikulum dan sahsiah
 Membentuk insan berkemahiran yang mampu menghadapi cabaran globalisasi
 Melayan setiap pelanggan sekolah

Akronim PRIME

Matlamat

Menjadikan sekolah ini sebagai “ pusat ilmu “ bagi memburu kecemerlangan pencapaian pelajar dalam berbagai bidang dengan cara memberi mereka pendidikan yang paling bermutu.

 Membina nilai serta kepakaran guru bagi mewujudkan pandangan positif terhadap Sistem Pendidikan Teknikal & Vokasional supaya dihormati oleh masyarakat.
 Melahirkan pelajar yang mahir dalam bidang teknikal dan separa teknikal bagi memenuhi keperluan gunatenaga negara.
 Memberi pendidikan asas dalam bidang sains dan teknologi kepada pelajar yang mempunyai kecenderungan terhadap bidang tersebut serta memupuk dan mengekalkan minat tersebut dan seterusnya membolehkan mereka melanjutkan pengajian dalam bidang yang berkaitan di Institusi Pengajian Tinggi.
 Menerapkan ciri-ciri budaya kecemerlangan di sekolah ini bagi memenuhi aspirasi dan hasrat agama, bangsa dan negara iaitu untuk melahirkan generasi yang produktif dan berdaya maju.

Budaya Kerja Gemilang SMTMT

 Memahami dan menghayati 
Falsafah Pendidikan Negara
Falsafah, Matlamat dan Objektif Sekolah
 Memelihara dan mempertingkatkan imej Sekolah, Jabatan dan Kementerian pelajaran setiap masa.
 Mementingkan mutu dan kesan pendidikan.
 Menentukan objektif (setiap tugas.
 Mengamalkan kerja secara bermesyuarat dan berpasukan.
 Sentiasa bekerja dengan Bersih, Cekap dan Amanah.
 Mengamalkan sikap Jujur, Ikhlas, Amanah serta Adil.
 Mengamalkan perkhidmatan penyayang.
 Kepimpinan melalui teladan.
 Sentiasa memimpin dan menilai diri sendiri.
 Berusaha mempertingkatkan ilmu dan kemahiran.
 Kerja adalah Ibadah.

Lapan Prinsip Pengurusan Berkualiti

 Tumpuan kepada pelanggan - Pelanggan merupakan sebab wujud sesebuah organisasi. Kehendak semasa dan masa depan pelanggan perlu difahami organisasi. Oleh itu, organisasi perlu dapat melebihi harapan pelanggan.
 Kepimpinan - Pengurursan atasan perlu mewujudkan kesepakatan dalam memandu organisasi mencapai matlamat pewujudannya serta menilai semula sistem pengurusan kualiti bagi memastikan ia masih sesuai dan berkesan.
 Penglibatan anggota organisasi - Semua anggota merupakan sumber penting kepada organisasi. Penglibatan dan kompetensi anggota-anggota ini amat diperlukan untuk menyumbang kepaa peningkatan prestasi organisasi.
 Pendekatan proses - Pendekatan proses bermaksud input, proses transformasi input-input ini dan output kepada proses transformasi itu dikenalpasti. Hasil yang dihasratkan, iaitu output daripada proses trasformasi ini akan dapat dicapai dengan lebih cekap apabila aktiviti-aktiviti dan sumber-sumber yang terlibat duruskan mengikut pendekatan proses.
 Pengurusan yang mengamalkan pendekatan sistem - Pendekatan sistem bermakna semua proses yang ada hubung kait dikenal pasti dan diuruskan dengan baik supaya objektif organisasi dapat dicapai dengan lebih berkesan dan cekap.
 Penambahbaikan secara berterusan - Usaha-usaha penambahbaikan secara berterusan hendaklah menjadi objektif kekal organisasi. Organisasi perlu merancang dan mengambil tindakan penambahbaikan secara trusan ke atas sistem pengurusan sistem kualitinya. Tindakan ini boleh diambil berasaskan dasar kualiti, objektif-objektif kualiti, hasil audit, penganalisisan ke atas data, tindakan pembetulan dan pencegahan serta kajian semula pengurusan.
 Pendekatan membuat keputusan berdasarkan fakta - Keputusan-keputusan hendaklah berdasarkan kepada data dan maklumat yang tepat supaya keputusan-keputusan ini berkesan.
 Hubungan dengan pelanggan untuk faedah bersama - Organisasi dan pelanggan saling bergantung antara satu sama lain. Hubungan yang baik akan membawa faedah dan meningkatkan prestasi kedua-dua pihak.

Lagu Sekolah

MEGAH TERSERGAM INDAH
S.M.T MELAKA TENGAH
GURUNYA MENDIDIK MEMIMPIN
KE ARAH MAJU JAYA

USAHA YAKIN DAN JAYA
ITULAH HASRAT KITA
BERUSAHA MENINGKATKAN MUTU
HASILAN KERJA

RAJIN BERUSAHA
ITULAH DASAR KITA
TERUS BEKERJA
DEMI NEGARA

PENUH YAKIN DAN IKHLAS
DAULATKAN NILAI BANGSA
BERGANDING BAHU
UNTUK NUSA BANGSA AGAMA

Sejarah Pengetua SMTMT

 Tn Hj Nordin Mantan — Pengetua SMTMT (1988)
 Tn Hj Omar Bin Man — Mantan Pengetua SMTMT
 Tn Hj Sariman Bin Sharif — Mantan Pengetua SMTMT
 Tn Hj Mohamad Bin Samad — Pengetua SMTMT 2007
 Dr Hj Abdul Aziz b. Sahat
 Tn Hj Abdul Aziz b. Omar

Pelajar Terbaik SMTMT

Aliran Teknik

Aliran Vokasional

Sinopsis Kursus

KURSUS-KURSUS YANG DITAWARKAN DI SMTMT<div>
<div>

Aliran Teknik

<div>

Aliran Vokasional

<div>

Aliran Kemahiran

<div>

Mata Pelajaran Aliran Teknik
<div>
<div>

Mata Pelajaran Aliran Vokasional

Mata Pelajaran Aliran Kemahiran
<div align="left">

Enrolmen Pelajar

Enrolmen Pelajar Sesi 2008

Kemudahan

Pautan Luar

 Portal Sekolah Menengah Teknik Melaka Tengah
 Jurnal SMTMT 
 Komuniti SMTMT
 Buku Pelawat 

Melaka Tengah